stanford-oval/wikipedia huggingface dataset:
Gush Etzion
Historia

Israelin itsenäisyyssodan syttyessä vuonna 1947 nykyisen Gush Etzionin alueella oli neljä juutalaista asutuskeskusta, joista ensimmäinen eli Kfar Etzion oli perustettu vuonna 1943. Muut kolme olivat Massu'ot, Yitzhak, Ein Tzurim ja Revadim. Israelilaiset menettivät alueen taisteluissa toukokuussa 1948 arabilegioonan joukkojen hyökätessä alueelle. Kfar Etzionissa toteutettiin verilöyly, jossa monet alueen noin 500 israelilaisesta puolustajasta surmattiin. Siirtokuntien rakennukset hävitettiin.
Israel valtasi Länsirannan Jordanialta kuuden päivän sodan aikana vuonna 1967. Siirtokuntia alettiin perustaa saman vuoden syyskuussa, ja ensimmäinen niistä oli aikaisemmin tuhoutunut Kfar Etzion. Ensimmäisiä paikalla olivat Ha-Kibbutz ha-Dati -järjestön jäsenet. Kfar Etzionia seurasivat Har Gilo vuonna 1968 sekä Allon Shevut ja Rosh Tzurim vuonna 1970. Seuraavien vuosikymmenten aikana siirtokuntia rakennettiin edelleen lisää.
Alue on ollut joskus esillä tyhjennettävänä mahdollisen rauhansopimuksen yhteydessä, mutta Israelissa yleinen mielipide on ollut sitä vastaan.
Betar Illit, haredijuutalainen siirtokunta.
Kfar Etzion vuonna 1947.
Guineanpriinia

| Guineanpriinia |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Afrikanpriiniat Schistolais
Laji::  leontica
Kaksiosainen nimi
 Schistolais leontica  Bates, 1930 
Synonyymit
 Prinia leontica 
Katso myös
   Guineanpriinia Wikispeciesissä   Guineanpriinia Commonsissa 
Infobox OKNimi-testi OKIUCN-testi OK: 
Guineanpriinia (Schistolais leontica) on herttujen heimoon kuuluva varpuslintu.
Levinneisyys

Guineanpriiniaa tavataan Norsunluurannikolla, Guineassa, Liberiassa ja Sierra Leonessa. Sen kannaksi arvioidaan 1 000–2 500 sukukypsää yksilöä. Guineanpriinia on luokiteltu erittäin uhanalaiseksi, koska sen esiintymät ovat hyvin paikallisia ja koska sen populaatio on pieni ja vähenemässä elinympäristöjen tuhoutumisen vuoksi.
Elinympäristö

Guineanpriinia elää pensaikkoisten purojen varsilla, vuoristojen galleriametsissä, myrskyjen ja metsäpalojen häiritsemissä metsissä ja luonnontilaisten metsien reunoilla 700–1 600 metrin korkeudella merenpinnasta.
GP3 Unkarin Grand Prix 2012

|  GP3 Unkarin Grand Prix 2012 |
| --- | --- |
 6. osakilpailu 8 osakilpailusta kaudella 2012. 

Päivämäärä:  28. heinäkuuta 2012
Sijainti:  Mogyoród, Unkari
Rata:  Moottorirata   4,381 km
Lauantain kilpailu
Pituus:  16 kierrosta, 70,096 km
Sää:   Aurinkoinen
Paalupaikka
Kuljettaja:   Aaro Vainio  (Lotus GP)
Aika:  1.36,052
Nopein kierros
Kuljettaja:   António Félix da Costa  (Carlin)
Aika:  1.37,899 (kierroksella 15)
Palkintokoroke
Ensimmäinen:   António Félix da Costa  (Carlin)
Toinen:   Daniel Abt  (Lotus GP)
Kolmas:   Mitch Evans  (MW Arden)
Sunnuntain kilpailu
Pituus:  16 kierrosta, 70,096 km
Sää:   Aurinkoinen
Nopein kierros
Kuljettaja:   António Félix da Costa  (Carlin)
Aika:  1.40,260 (kierroksella 16)
Palkintokoroke
Ensimmäinen:   António Félix da Costa  (Carlin)
Toinen:   Patric Niederhauser  (Jenzer Motorsport)
Kolmas:   Alex Brundle  (Carlin)
GP3 Unkarin Grand Prix 2012 oli GP3-kauden 2012 kuudes osakilpailu, joka ajettiin 28.–29. heinäkuuta Hungaroringin moottoriradalla Mogyoródissa Unkarissa.
Tulokset > Lauantain kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 27 |  António Félix da Costa | Carlin | 16 | 26.33,107 | 2 | 25+2 |
| 2. | 1 |  Daniel Abt | Lotus GP | 16 | +4,410 | 5 | 18 |
| 3. | 4 |  Mitch Evans | MW Arden | 16 | +4,747 | 3 | 15 |
| 4. | 18 |  Kevin Ceccon | Ocean Racing Technology | 16 | +8,674 | 7 | 12 |
| 5. | 3 |  Aaro Vainio | Lotus GP | 16 | +9,681 | 1 | 10+4 |
| 6. | 2 |  Conor Daly | Lotus GP | 16 | +10,404 | 6 | 8 |
| 7. | 6 |  Matias Laine | MW Arden | 16 | +11,025 | 9 | 6 |
| 8. | 5 |  David Fumanelli | MW Arden | 16 | +12,928 | 8 | 4 |
| 9. | 14 |  Marlon Stöckinger | Status Grand Prix | 16 | +13,338 | 4 | 2 |
| 10. | 15 |  Lewis Williamson | Status Grand Prix | 16 | +14,257 | 13 | 1 |
| 11. | 25 |  Giovanni Venturini | Trident Racing | 16 | +17,448 | 14 |  |
| 12. | 20 |  Robert Vișoiu | Jenzer Motorsport | 16 | +18,531 | 11 |  |
| 13. | 9 |  Tío Éllinas | Marussia Manor Racing | 16 | +20,984 | 15 |  |
| 14. | 29 |  Tamás Pál Kiss | Atech CRS GP | 16 | +21,482 | 20 |  |
| 15. | 26 |  Alex Brundle | Carlin | 16 | +23,338 | 16 |  |
| 16. | 21 |  Patric Niederhauser | Jenzer Motorsport | 16 | +24,770 | 10 |  |
| 17. | 22 |  Alex Fontana | Jenzer Motorsport | 16 | +28,400 | 18 |  |
| 18. | 30 |  Facu Regalia | Atech CRS GP | 16 | +32,508 | 17 |  |
| 19. | 16 |  Alice Powell | Status Grand Prix | 16 | +32,988 | 19 |  |
| 20. | 23 |  Vicky Piria | Trident Racing | 16 | +41,678 | 24 |  |
| 21. | 19 |  Robert Cregan | Ocean Racing Technology | 16 | +44,872 | 25 |  |
| 22. | 31 |  Ethan Ringel | Atech CRS GP | 16 | +48,844 | 23 |  |
| 23. | 28 |  William Buller | Carlin | 16 | +1.30,888 | 12 |  |
| 24.† | 17 |  Carmen Jordá | Ocean Racing Technology | 14 | DNF | 26 |  |
| Kesk. | 7 |  Dmitri Suranovitš | Marussia Manor Racing | 3 | DNF | 21 |  |
Lähde:
Tulokset > Sunnuntain kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 27 |  António Félix da Costa | Carlin | 16 | 30.36,220 | 8 | 15+2 |
| 2. | 21 |  Patric Niederhauser | Jenzer Motorsport | 16 | +11,929 | 16 | 12 |
| 3. | 26 |  Alex Brundle | Carlin | 16 | +13,440 | 15 | 10 |
| 4. | 9 |  Tío Éllinas | Marussia Manor Racing | 16 | +18,987 | 13 | 8 |
| 5. | 15 |  Lewis Williamson | Status Grand Prix | 16 | +19,505 | 10 | 6 |
| 6. | 6 |  Matias Laine | MW Arden | 16 | +21,609 | 2 | 4 |
| 7. | 3 |  Aaro Vainio | Lotus GP | 16 | +22,052 | 4 | 2 |
| 8. | 18 |  Kevin Ceccon | Ocean Racing Technology | 16 | +25,392 | 5 | 1 |
| 9. | 2 |  Conor Daly | Lotus GP | 16 | +29,260 | 3 |  |
| 10. | 29 |  Tamás Pál Kiss | Atech CRS GP | 16 | +32,289 | 14 |  |
| 11. | 1 |  Daniel Abt | Lotus GP | 16 | +37,146 | 7 |  |
| 12. | 28 |  William Buller | Carlin | 16 | +37,150 | 23 |  |
| 13. | 14 |  Marlon Stöckinger | Status Grand Prix | 16 | +38,616 | 9 |  |
| 14. | 19 |  Robert Cregan | Ocean Racing Technology | 16 | +39,674 | 21 |  |
| 15. | 22 |  Alex Fontana | Jenzer Motorsport | 16 | +48,584 | 17 |  |
| 16. | 7 |  Dmitri Suranovitš | Marussia Manor Racing | 16 | +50,483 | 25 |  |
| 17. | 31 |  Ethan Ringel | Atech CRS GP | 16 | +59,255 | 22 |  |
| 18. | 30 |  Facu Regalia | Atech CRS GP | 16 | +1.03,947 | 18 |  |
| 19. | 23 |  Vicky Piria | Trident Racing | 16 | +1.12,457 | 20 |  |
| 20. | 16 |  Alice Powell | Status Grand Prix | 16 | +1.22,641 | 19 |  |
| 21. | 4 |  Mitch Evans | MW Arden | 16 | +1.31,650 | 6 |  |
| 22. | 20 |  Robert Vișoiu | Jenzer Motorsport | 16 | +1 kierros | 12 |  |
| Kesk. | 17 |  Carmen Jordá | Ocean Racing Technology | 13 | DNF | 24 |  |
| Kesk. | 25 |  Giovanni Venturini | Trident Racing | 12 | DNF | 11 |  |
| Kesk. | 5 |  David Fumanelli | MW Arden | 0 | DNF | 1 |  |
Lähde:
Muuta

António Félix da Costa teki GP3-historiaa ensimmäisenä kuljettajana voittamalla viikonlopun molemmat kilpailut.
Alex Brundlen ensimmäinen palkintosija.
Gwinnettin piirikunta

Gwinnettin piirikunta (engl. Gwinnett County) on Yhdysvaltojen Georgian osavaltiossa, Atlantan suurkaupunkialueella sijaitseva piirikunta. Sen väkiluku oli 936 250 vuonna 2019. Piirikunnan hallintokeskus on Lawrencevillen kaupunki. Piirikunta on perustettu 1818.
Aiheesta muualla

Kuvia tai muita tiedostoja aiheesta Gwinnettin piirikunta Wikimedia Commonsissa
Finasteridi

| --- | --- |


Finasteridi
Systemaattinen (IUPAC) nimi
N-(1,1-dimetyylietyyli)-3-okso- (5α,17β)-4-atsa-androst-1-eeni-17-karboksamidi
Tunnisteet
CAS-numero: 98319-26-7
ATC-koodi: G04CB01
PubChem CID: 57363
DrugBank: DB01216
Kemialliset tiedot
Kaava: C23H36N2O2 
Moolimassa: 372.549 g/mol
Farmakokineettiset tiedot
Hyötyosuus: 65 %
Metabolia: Maksa
Puoliintumisaika: Yli 70-vuotiaat: 8 tuntia 18–60-vuotiaat: 6 tuntia
Ekskreetio: Uloste (57 %) ja virtsa (40 %) metaboliitteina
Terapeuttiset näkökohdat
Raskauskategoria:  X (aiheuttaa epämuodostumia sikiöille)
Reseptiluokitus:  reseptivalmiste (FI)  
Antotapa: Suun kautta
Finasteridi (myydään muun muassa tuotenimillä Proscar, Propecia, Fincar, Finpecia, Finax, Finast, Finara, Finalo, Prosteride, Gefina) on antiandrogeeni. Finasteridi estää 5α-reduktaasi-entsyymiä, joka muuttaa testosteronin dihydrotestosteroniksi. Finasteridiä käytetään hoitona eturauhasen hyvälaatuiseen liikakasvuun ja miestyyppiseen kaljuuntumiseen pieninä annoksina, ja eturauhassyöpään suurempina annoksina.
Historia

1992 Yhdysvaltain FDA hyväksyi finasteridin lääkekäytön hoitona eturauhasen liikakasvuun, jolloin Merck lääkeyritys alkoi myymään lääkettä kauppanimellä Proscar. 1997 FDA hyväksyi lääkkeen käytön miestyyppiseen kaljuuntumiseen Yhdysvalloissa.
Finasteridiä on käytetty anabolisten steroidien käytön peittävänä aineena, jonka vuoksi maailman antidopingtoimisto kielsi sen käytön olympialaisissa vuosina 2005–2009. Kielto päättyi 1.1.2009 kun uudet ja tarkemmat dopingtestit tekivät kiellon tarpeettomaksi.
Lääkekäyttö > Eturauhasen liikakasvu

Finasteridiä käytetään Suomessa samalla tapaa vaikuttavan dutasteridin ohella eturauhasen liikakasvun hoitoon esimerkiksi 5 milligramman kerta-annoksena per vuorokausi. Finasteridi helpottaa laajentuneen eturauhasen estämää virtsaamista kutistamalla ylikasvanutta eturauhasen tilavuutta noin 20 % vuodessa.
Lääkekäyttö > Kaljuuntuminen

Suomessa finasteridiä käytetään eri tavalla vaikuttavan minoksidiilin ohella miehillä miestyyppiseen kaljuuntumisen hidastamiseen tai pysäyttämiseen esimerkiksi 1 milligrammaa lääkettä sisältävinä tabletteina per vuorokausi. Finasteridi estää hiustuppia kutistavan dihydrotestosteronin muodostumista päänahassa, jonka uskotaan olevan tärkeä osatekijä tämäntyyppisessä kaljuuntumisessa.
Finasteridi saattaa toimia 2.5–5 mg vuorokausiannoksina hoitona naistyyppiseen kaljuuntumiseen ainakin naisilla, joiden kaljuuntuminen johtuu estrogeenien vähenemisestä kehossa. Jotkut lääkärit kirjoittavat naisillekin finasteridi-reseptejä, mutta ei ilman varmuutta siitä että nainen ei tule raskaaksi (esimerkiksi vaihdevuodet tai sterilisaatio).
Lääkekäyttö > Eturauhassyöpä

Suomessa finasteridiä ei käytetä käypä hoito suositusten mukaisena hoitona tai ehkäisevänä aineena eturauhasen syöpään.
Finasteridiä on kuitenkin tutkittu eturauhassyövän ehkäisyssä. Esimerkiksi 2010 Cochrane-verkoston katsauksessa havaittiin 25–26 % alenema riskissä saada eturauhassyöpä, eli lääke toimi tutkimuksen mukaan pitkäaikaiskäytössä syöpää ennalta ehkäisevästi. Toisen katsauksen mukaan vastaavanlaisessa käytössä aggressiivisten ja harvinaislaatuisten eturauhassyövän tyyppien esiintyvyys kuitenkin lisääntyi 27 %, vaikkakaan jotkin muut tutkimukset eivät ole havainneet tätä vaikutusta.
Lääkekäyttö > Karvojen liikakasvu

Finasteridin on tutkittu olevan tehokas hoito karvojen liikakasvun eli hirsutismin hoidossa ja sopivan tähän käyttöön naisilla.
Lääkekäyttö > Sukupuolenkorjaus

Finasteridiä käytetään joissain maissa hormonihoitona transnaisilla eli miehestä naiseksi sukupuolenkorjausprosessin läpikäyneillä. Aine estää mieshormonina toimivan dihydrotestosteronin muodostumista, joka johtaa vähentyneeseen miehille ominaisten piirteiden kehittymiseen, kuten parran kasvuun. Aineen tehoa tai turvallisuutta tässä tarkoituksessa ei ole kuitenkaan tutkittu kovinkaan laajalti. Finasteridin käyttöön voi kuitenkin liittyä lisääntynyt riski saada psyykkisiä ongelmia kuten masennus, joka voi tässä muutenkin henkisille ongelmille alttiissa käyttäjäryhmässä olla erityisen ongelmallista.
Raskaus

Raskaana olevien naisten ei tule käyttää finasteridiä, sillä se voi aiheuttaa epämuodostumia miespuoliselle sikiölle. Finasteridi estää tärkeänä mieshormonina toimivan dihydrotestosteronin muodostumista sikiössä, jonka vuoksi miespuoliselle sikiölle voi kehittyä "naismaisia" piirteitä kuten hypospadiaa. Raskaanaolevien naisten ei samasta syystä myöskään tule käsitellä rikkinäisiä tai murskattuja finasteriditabletteja. Myös siemennesteen mukana saattaa kulkeutua naiseen pieniä määriä finasteridiä.
Sivuvaikutukset

Eturauhasen liikakasvun annoksilla finasteridin sivuvaikutukset ovat harvinaisia.
Yleisimpiä sivuvaikutuksia 5 milligramman vuorokausi annoksilla ovat erektiohäiriö (alle 16 %:lla käyttäjistä), seksuaalisten halujen vähentyminen (alle 10 %:lla) ja siemensyöksyn saamisen vaikeutuminen (alle 6 %:lla). Pitkäaikaiskäytössä (yli 2–4 vuotta) mahdolliset sivuvaikutukset kuitenkin tiettävästi vähenevät. Myös uneliaisuutta voi esiintyä.
Yhdellä sadasta esiintyy ihottumaa, rintojen arkuutta ja suurentumista (lievää gynekomastiaa), joista jälkimmäinen voi yhdellä 10 000:sta edetä rintojen kyhmyisyyteen ja nesteen erittymiseen niistä. Muita yleisyydeltään tuntemattomia vaikutuksia ovat sydämentykytys, kutina, maksaentsyymiarvojen kohoaminen (S- ASAT), kipu kiveksissä, miesten siemennesteen laadun heikkeneminen ja/tai hedelmättömyys, masennus, allerginen reaktio lääkkeeseen ja erektiohäiriöiden ja/tai seksuaalisten halujen vähenemisen jatkuminen käytön lopettamisenkin jälkeen.
Farmakologia > Farmakodynamiikka

Finasteridi estää kilpailevasti kehossa 5α-reduktaasi entsyymin muotojen 2 ja 3 toimintaa. Nämä entsyymit pelkistävät steroideihin kuuluvan testosteronin kaksoissidoksen, jolloin muodostuu dihydrotestosteronia (DHT), vaikka nämä entsyymit muokkaavat samalla tapaa muitakin steroideja. Testosteroni ja DHT toimivat kehossa mieshormoneina, mutta DHT on vaikutuksiltaan paljon voimakkaampi. Finasteridi estää myös reduktaasin muotoa 1, muttei läheskään yhtä tehokkaasti kuin esimerkiksi dutasteridi, joka estää kilpailevasti ja tehokkaasti muotoja 1, 2 ja 3.
DHT:n muodostumisen eston vuoksi finasteridi vähentää 5 mg niellyllä annoksella veren DHT pitoisuutta noin 70 % ja eturauhasessa 1 tai 5 milligramman annoksella noin 80 tai 90 % vastaavasti. 5α-reduktaasin tyypin 2 toiminta on voimakkainta eturauhasessa, johon finasteridi hoito tavallisesti kohdistuu.
Koska testosteronia jää muuntumatta DHT:ksi, lisää finasteridin käyttö veren testosteronitasoja, mutta nämä arvot pysyvät tavallisesti normaalien arvojen rajoissa. Finasteridi lisää siten myös kehon estrogeenitasoja (estradioli ja androstenedioni). Koska ylimääräinen testosteroni ei voikaan muuntua yhtä DHT:ksi, muuntuu osa siitä estrogeeneiksi.
Farmakologia > Farmakokinetiikka

Maksassa CYP3A4 hydroksyloi finasteridin sen aineenvaihdunnan tuotteeksi, jonka aldehydidehydrogenaasi sitten käsittelee. Finasteridin aineenvaihdunnan tuotteet pystyvät estämään noin 20 % yhtä tehokkaasti 5α-reduktaaseja kuin finasteridi, eli heikosti.
Nieltynä finasteridin jakautumistilavuus on 76 l/kg ja veriplasman proteiini sitoutuvuus 90 %. Aine läpäisee veri-aivoesteen, muttei päädy merkittävästi siemennesteeseen.
Tuotenimet

Finasteridin tuotenimiä ovat Proscar ja Propecia, molemmat lääkeyhtiö Merckin valmistamia. Ensin mainittu on eturauhasen liikakasvuun, jälkimmäinen miestyyppiseen kaljuuntumiseen. Proscar sisältää vaikuttavaa ainetta finasteridiä 5 mg ja Propecia 1 mg.
Muita valmistajia 5 mg:n finasteridille on muun muassa Hexal (tuotenimellä Gefina), Alternova, Copyfarm, Orion (ks. kuva) ja Ratiopharm (tuotenimillä jotka ovat yhdistelmä vaikuttavan aineen ja valmistajan nimestä, esimerkiksi Finasterid Alternova). Ulkomaisista valmistajista, joihin näkee viitattavan keskusteluissa, mutta joilla ei ole myyntilupaa Suomessa, mainittakoon Cipla (tuotenimillä Fincar ja Finpecia), Dr. Reddy's (Finax j Finast), Ranbaxy (Finara), Intas (Finalo) ja Aleppo Pharmaceutical (Prosteride).
Merckin lääkepatentit finasteridiin ovat vanhentuneet, mikä on mahdollistanut rinnakkaisvalmisteiden markkinoille tulon. Viimeksi 19.6.2006 umpeutui Propecian suoja-aika.
Pakkausselosteet

Finahexal
Finaprost
Finatifi
Finasterid C.R.I.D.
Finasterid Tiefenbacher
Finasteride Docpharma
Finasteride Lannacher
Finasteride Regenold
Gefina
Propecia
Proscar
Aiheesta muualla

Hiukseton.fi (Lääkeyhtiö MSD:n infosivu hiustenlähdöstä)
Propecia (valmistajan virallinen tuotesivu)
Proscar (valmistajan virallinen tuotesivu)
Propecia Side Effects (sivuvaikutuksia käsittelevä sivusto)
Human Metabolome Database: Finasteride (englanniksi)
KEGG: Finasteride (englanniksi)
ChemBlink: Finasteride (englanniksi)
Finasterid Orion 5mg -lääkepakkaus.
Fournés

| Fournés Φουρνές |
| --- | --- |
 Fournés
 Koordinaatit: 35°26′16″N, 23°56′27″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Plataniás
Hallinto:  
 – Asutustyyppi:  kylä
 – Kallikrates-koodi:  7406041101
Väkiluku (2011):  576
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Fournés (kreik. Φουρνές) on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Fournés muodostaa oman kyläyhdyskuntansa (Τοπική Κοινότητα Φουρνέ, Topikí Koinótita Fourné). Kylän väkiluku on 576 (vuonna 2011).
Fournésin kylä sijaitsee noin 15 kilometriä lounaaseen Chaniásta tiellä, joka johtaa Lefká Órin Omalóksen ylätasangolle. Kylän lähistön nähtävyyksiin lukeutuu Kreetan kasvitieteellinen puutarha. Aiemmin kylä kuului Mousoúroin kuntaan ja vuodesta 2011 lähtien Plataniáksen kunnan Mousoúroin kunnallisyksikköön.
Evidentiaalisuus

Evidentiaalisuus on kielellinen kategoria, jolla tarkoitetaan puhujan tietolähteeseen viittaavia ilmaisukeinoja. Puhujan välittämä tieto voi perustua esimerkiksi puheena olevaan tapahtumaan osallistumiseen, suoraan näköhavaintoon, päättelyyn tai kuulopuheeseen, ja tämä lähde on mahdollista merkitä näkyviin lausumaan. Yksittäisessä kielessä evidentiaalisuus voi olla joko kieliopillista tai leksikaalista. Edellisessä tapauksessa kielessä on esimerkiksi joukko verbipäätteitä, joista jokainen merkitsee eri tietolähdettä. Jälkimmäisessä sen sijaan tietolähteeseen liittyviä erontekoja tehdään esimerkiksi evidentiaalisten adverbien kuten näköjään ja kuulemma avulla. Lisäksi evidentiaalisia sivumerkityksiä voi kehittyä myös ensisijaisesti ei-evidentiaalisille kielellisille aineksille, kuten esimerkiksi tietyille modaalisille ja aspektuaalisille rakenteille. Kieliopillisen evidentiaalisuuden kielissä tietolähteen merkintä on yleensä pakollista, kun taas muissa kielissä puhuja voi valita, ottaako hän kantaa tietolähteeseen vai jättääkö sen merkitsemättä.
Gweru

| Gweru |
| --- | --- |

 Gweru
 Koordinaatit: 19°27′30″S, 29°48′30″E 
Valtio:   Zimbabwe
Provinssi:  Midlands
Väkiluku (2002):  141 000
Aikavyöhyke:  UTC+2
Infobox OKVirheellinen NIMI-arvo: 
Gweru on kaupunki Zimbabwen keskiosissa. Se on Midlandsin provinssin pääkaupunki. Gweru on asukaslukunsa perusteella valtion viidenneksi suurin kaupunki.
Kaupunki perustettiin vuonna 1894. Sen nimi oli vuoteen 1982 saakka Gwelo. Kaupungin asukasluku on noin 141 000 (2002).
Entisen Rhodesian pääministeri Ian Smith syntyi Gwerussa.
Aiheesta muualla

Kuvia tai muita tiedostoja aiheesta Gweru Wikimedia Commonsissa
Gustave Thuret

Gustave Thuret
Gustave Adolphe Thuret, auktorinimi: Thur., (1817–1875) oli ranskalainen kasvitieteilijä. Hän meni 1840 virkamieheksi Ranskan lähetystöön Konstantinopoliin, mistä teki kasvitieteellisiä retkiä Egyptiin ja Syyriaan. Hän oli sittemmin yksityisenä tutkijana Ranskassa, jossa hän tuli tunnetuksi levätutkijana. Hän sai muun muassa selville rusko- ja punalevien suvullisen lisääntymisen.
Thuret perusti Antibesiin yksityisen puutarhan, joka 1877 lahjoitettiin Ranskan valtiolle. Se kuuluu nykyisin INRAn vastuulle ja on tutkimuspuutarha.
Teokset

Recherches sur les zoospores des algues et les anthéridies des cryptogames (1851)
Études phycologiques. Analyses d’algues marines (1878).
Aiheesta muualla

Kuvia tai muita tiedostoja aiheesta Gustave Thuret Wikimedia Commonsissa
Granit (yritys)

Ab Granit Oy:n toimipiste Helsingissä (1929)
Ab Granit Oy oli vuosina 1886–1980 toiminut suomalainen kivialan yritys, joka oli 1900-luvun alkupuolella suurin alallaan Suomessa.
Yhtiön perusti Anton von Alfthan vuonna 1886. Hangossa toiminut yritys valmisti aluksi katukiviä, ja sillä oli kivilouhimot Hangon Kuningatarvuorella (Drottningberget) ja Märaskärillä. Kiviä käytettiin Helsingin rakennustöissä, ja niitä vietiin myös Venäjälle. Yritys alkoi pian valmistaa graniitista myös rakennusten kivijulkisivuja (Helsingin rautatieasema, Sokos-tavaratalo, Vakuutusyhtiö Kalevan talo, Vakuutusyhtiö Suomen talo, Helsingin pörssitalo), sokkeli- ja porraskiviä, myllynkiviä, valsseja paperitehtaisiin sekä hautakiviä ja kivisiä muistomerkkejä (Aleksanteri II:n patsas). Granit vei myös harmaata ja punaista graniittia ulkomaille sekä urakoi ensimmäisen maailmansodan aikana linnoitustöitä Suomenlahden rannikolla ja 1920-luvulla Karjalan kannaksella. Yhtiöllä oli parhaimmillaan useita kymmeniä kivilouhimoita ympäri Suomea. 1900-luvun alussa yhtiöllä oli haarakonttorit Helsingissä, Pietarissa ja Moskovassa. Arkkitehti Ilmari Wirkkala toimi yhtiön taiteellisena johtajana vuodesta 1911 alkaen.
Talvisodan jälkeen Hanko joutui Neuvostoliitton vuokra-alueeksi, ja Granit siirsi päätoimipaikkansa Saloon. Yritys myytiin vuonna 1965 Oy Kullgrens Enka Granit Ab:lle, ja vähitellen sen toiminta hiipui. Kullgrenin ruotsalainen emoyhtiö meni konkurssiin vuonna 1977, ja Ab Granit Oy poistettiin lopulta kaupparekisteristä vuonna 1980. Suomen Kullgren-yhtiö selvisi emoyhtiönsä konkurssista, siirtyi vuonna 1981 ruotsalaiselle AKF Granit Ab:lle ja toimi nimellä AKF Granit Oy Ab aina vuonna 1995 tapahtuneeseen konkurssiin saakka.
Kirjallisuutta

Leo Karsten : Osakeyhtiö Granit 1886–1936. Helsinki 1936
Gwenhwyseg

Gwenhwyseg on Kakkois-Walesissa historiallisten Gwentin ja Morgannwgin kreivikuntien alueella puhuttu kymrin kielen murre. Murteen puhuma-alue ulottui alun perin lännestä Abertawesta itään Trefynwyhin. Murre on kuitenkin nykyisin jäänyt käytöstä, sillä sen perinteinen puhuma-alue on pitkälti englanninkielistynyt, ja seudulla nykyään asuvat kymrinkieliset ovat siis lähinnä muualta Walesista sinne muuttaneita tai heidän jälkeläisiään. Siten myös seudun kymrinkielisissä kouluissa puhutaan lähinnä alun perin lounaiswalesilaista kymrin murretta, jonka puhuma-alue on säilynyt vahvemmin kymrinkielisenä.
Murteen ominaispiirteet

Konsonantit ch ja h jäävät ääntymättä: chwarae > wara 'leikkiä, pelata', hwn/hon/hyn > wn/on/yn 'tämä'.
Vokaalien välissä soinnilliset klusiilit (b, d, g) muuttuvat soinnittomiksi (p, t, c): gwybod > gwpod 'tietää', cadair > catar 'tuoli', digon > dicon 'tarpeeksi'.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: cy:Gwenhwyseg
Käännös suomeksi
Fishman

| Fishman |
| --- | --- |

Infobox OKVirheellinen NIMI-arvo: 
Deftones-yhtyeen kitaristi Stephen Carpenter soittamassa 8-kielistä sähkökitaraa, jossa on Fishman-mikrofonit.
Animals As Leaders -yhtyeen kitaristi Tosin Abasi soittamassa 8-kielistä sähkökitaraa jossa Fishman-mikrofonit.
Fishman on yhdysvaltalainen kitaroiden ja muiden sähköisten soittimien mikrofoneja sekä osia valmistava yritys.
Fisman tunnetaan erityisesti aktiivimikrofoneistaan, jotka toimivat myös passiivisina: mikrofonin toimintatapaa voidaan vaihtaa kitaraan asennetulla kytkimellä tai nostopotentiometrillä.
Eräitä tunnetuimpia Fishman-mikrofoneja käyttäviä artisteja ovat esimerkiksi Tosin Abasi ja Stephen Carpenter, joilla on kummallakin omat signaturemallit Fishmanilta.